ગાંધીનગર : શ્રમ અને રોજગાર વિભાગ હેઠળ ચાલતાં ૫૦૦ કૌશલ્યવર્ધન કેન્દ્રો માટે જરૂરી માનવબળ પૂરી પાડતી ત્રણ એજન્સીઓ કર્મચારીઓને નિયમ મુજબ પગારના નાણાં ચૂકવતી ન હોવાની ફરિયાદો બાદ અંતે શ્રમ અને રોજગાર વિભાગે આ ત્રણેય આઉટસોર્સિંગ એજન્સીઓને બ્લેકલિસ્ટ કરવાની ફરજ પડી છે. ત્યારે રાજયમાં વિવિધ વિભાગોમાં માનવબળ પુરુ પાડતી આઉટસોર્સિંગ એજન્સીઓ આજ રીતે કર્મચારીઓને અપૂરતા નાણાં ચૂકવે છે કે કેમ તે અંગેની સર્વગ્રાહી, પારદર્શક તપાસની માંગણી પ્રદેશ કોંગ્રેસના પ્રવકતા ડૉ. મનિષ દોશી દ્વારા કરાઈ છે.